|  |  |  |  |
| --- | --- | --- | --- |
|  | PÄÄTÖS |  |  |
|  | 5.5.2020 | VN/7599/2019 | |
|  |  | Vanha diaarinumero: | |
|  |  | TEM/1999/09.01.02/2017 | |
|  | | | |

Viite: Päätös 19.6.2018 / KEINO-osaamiskeskushankkeen ohjausryhmän asettaminen

KEINO-OSAAMISKESKUKSEN OHJAUSRYHMÄN ASETTAMISPÄÄTÖKSEN 19.6.2018 JATKAMINEN

Työ- ja elinkeinoministeriö on asettanut päätöksellään 19.6.2018 ohjausryhmän kestävien ja innovatiivisten julkisten hankintojen verkostomaiselle osaamiskeskushankkeelle (KEINO) ajalle 19.6.2018-28.2.2019. Päätöksen mukaisesti ohjausryhmän toimintakautta on todettu jatkettavan ilman erillistä päätöstä 31.12.2019 saakka, mikäli eduskunta hyväksyy vuoden 2019 talousarvioehdotuksen.

Tällä päätöksellä jatketaan KEINO ohjausryhmän toimintakautta 31.12.2021 saakka. KEINO-osaamiskeskuksella on rahoitusta nykypäätöksin 31.5.2021 saakka ja osaamiskeskuksen toiminnan jatkuvuuden kannalta on tarkoituksenmukaista, että sama ohjausryhmä jatkaa toimintaa hankkeen rahoituskauden ajan. Ohjausryhmän kokoonpanoon on tullut joitain henkilövaihdoksia ao. organisaatioiden sisältä.

Ohjausryhmään nimettäviltä henkilöiltä on kysytty suostumus asiaan.

Hankkeen tausta ja tavoitteet

KEINO-osaamiskeskus on perustettu maaliskuussa 2018 osana hallituksen puolivälitarkastelua edistämään kestäviä ja innovatiivisia julkisia hankintoja ja hankintojen vaikuttavuutta. Osaamiskeskusta rahoitetaan vuosien 2018 ja 2019 talousarviosta 31.5.2021 asti.

KEINOn päätehtävät ovat:

1. lisätä kestävyystavoitetta ja innovatiivisuutta toteuttavia hankintoja Suomessa,
2. edistää julkisen hankinnan tunnistamista ja aktiivista käyttöä johtamisen välineenä
3. auttaa hankintayksiköitä jakamaan avoimesti tietoa omista kokemuksistaan ja oppimaan toisiltaan.

Työ- ja elinkeinoministeriö rahoittaa ja ohjaa KEINOn toimintaa.

Ohjausryhmän tehtävät

Ohjausryhmä antaa laaja-alaisen asiantuntemuksensa osaamiskeskushankkeen strategisen johtamisen tueksi. Ohjausryhmä seuraa, että osaamiskeskus toimii toiminta- ja taloussuunnitelmansa mukaisesti. Ohjausryhmä käsittelee hankkeen väli- ja loppuraportit. Ohjausryhmän jäsenten odotetaan osaltaan saattavan osaamiskeskushankkeen tuloksia ja hyviä käytänteitä laajempaan tietoisuuteen.

Ohjausryhmä kokoontuu kaksi (2) kertaa hankevuodessa.

Ohjausryhmän kokoonpano

Ohjausryhmän puheenjohtajana toimii neuvotteleva virkamies Kirsti Vilén ja sihteerinä erityisasiantuntija Jaana Räsänen työ- ja elinkeinoministeriön innovaatiot ja yritysrahoitus -osastolta.

Ryhmän jäseniksi nimetään

* Suvi Sasi-Gouatarbès, asiantuntija, Elinkeinoelämän keskusliitto
* Helena Kekki, johtaja, FIBS yritysvastuuverkosto
* Marjukka Manninen, vs. kaupunginjohtaja, Haapaveden kaupunki
* Markus Hirvonen, kunnanjohtaja, Juuan kunta
* Timo Martelius, hankintajohtaja, HUS-kuntayhtymä/sairaanhoitopiirit
* Janika Tikkala, elinkeinopoliittinen asiantuntija, Suomen Yrittäjät
* Ari Alatossava, kunnanjohtaja, Iin kunta / FISU- ja HINKU-kunnat
* Tanja Welin, hankintapäällikkö, Tampereen kaupunki
* Tiina Ekholm, hankintajohtaja, Vantaan kaupunki/Smart & Clean Cities
* Konsta Luukka, erityisasiantuntija, liikenne- ja viestintäministeriö
* Timo Halonen, neuvotteleva virkamies, maa- ja metsätalousministeriö
* Taina Nikula, neuvotteleva virkamies, ympäristöministeriö
* Hannu Koivurinta, neuvotteleva virkamies, valtiovarainministeriö
* Kalle Tervo, hallitusneuvos, sosiaali- ja terveysministeriö

Ohjausryhmä voi tarvittaessa kutsua yhteistyötahoja ja asiantuntijoita osallistumaan ja kuultavaksi kokoukseensa.

Ohjausryhmän työskentelyä tukee työ- ja elinkeinoministeriön, valtiovarainministeriön, ympäristöministeriön, maa- ja metsätalousministeriön, liikenne- ja viestintäministeriön sekä sosiaali- ja terveysministeriön edustajista muodostettu työvaliokunta, joka tarvittaessa toimii myös ohjausryhmän sihteeristönä.

Ilona Lundström

Osastopäällikkö

Jaana Räsänen

Erityisasiantuntija

LIITTEET KEINO-osaamiskeskushankkeen ohjausryhmän asettamispäätös 19.6.2018

JAKELU Kirjaamo

Ohjausryhmän jäsenet

KEINO-osaamiskeskuksen koordinaattori Isa-Maria Bergman/ Motiva Oy

TEM IYR Mervi Pasanen

TIEDOKSI Innovaatiot ja yritysrahoitus -osasto